DELTA โชว์กำไรปี 65 ทะลุ 1.5 หมื่นล้าน แจกปันผล 4 บาท – แตกพาร์ใหม่ 0.10 บ.
DELTA โชว์กำไรปี 65 ทะลุ 1.5 หมื่นล้านบาท โตทะลัก 129% จากปีก่อนมีกำไร 6.6 พันล้านบาท รับรายได้ยอดขาย-บริการพุ่ง เตรียมแจกปันผล 4 บ. ขึ้น XD วันที่ 28 ก.พ.66 และกำหนดจ่าย 28 เม.ย.66 พร้อมเตรียมเทรดพาร์ใหม่ 0.10 บ. จากเดิม 1 บาท 
DELTA โชว์กำไรปี 65 ทะลุ 1.5 หมื่นล้านบาท โตทะลัก 129% จากปีก่อนมีกำไร 6.6 พันล้านบาท รับรายได้ยอดขาย-บริการพุ่ง เตรียมแจกปันผล 4 บ. ขึ้น XD วันที่ 28 ก.พ.66 และกำหนดจ่าย 28 เม.ย.66 พร้อมเตรียมเทรดพาร์ใหม่ 0.10 บ. จากเดิม 1 บาท
15 ก.พ. 2566

บริษัท เดลต้า อีเลคโทรนิคส์ (ประเทศไทย) จำกัด (มหาชน) หรือ DELTA รายงานผลการดำเนินงานงวดปี 65 สิ้นสุดวันที่ 31 ธ.ค.66 ดังนี้

โดยบริษัทมีกำไรสุทธิปี 65 อยู่ที่ 15,344.55 ล้านบาท เพิ่มขึ้น 129.06% เมื่อเทียบกับงวดเดียวกันของปีก่อนมีกำไรสุทธิ 6,699.01 ล้านบาท เป็นผลมาจากยอดขายและบริการอยู่ที่ 118,558 ล้านบาท เมื่อเทียบงวดเดียวกันของปีก่อนเพิ่มขึ้น 40.6% เป็นผลมาจากอุปสงค์ที่แข็งแกร่งของลูกค้าต่อผลิตภัณฑ์ที่เกี่ยวข้องกับการจัดเก็บข้อมูลบนคลาวด์ (CloudStorage) และระบบศูนย์ข้อมูล (Data Center) รวมถึงการเติบโตอย่างมีนัยสำคัญของผลิตภัณฑ์อิเล็กทรอนิกส์สำ หรับยานยนต์ไฟฟ้า (Electric Vehicle Solutions) และผลิตภัณฑ์ที่เกี่ยวกับการควบคุมอุณหภูมิความร้อนในยานยนต์ทั่วไป (Automative Thermal Solution) อีกด้วย
ทั้งนี้ บริษัทเตรียมปันผลจากงวดดำเนินงานวันที่ 1 ม.ค.-31ธ.ค.65 เป็นเงินสด 4.00 บาท กำหนดวันที่ไม่ได้รับสิทธิ์ปันผล (XD) 28 ก.พ.66 และกำหนดจ่าย 28 เม.ย.66 และมีการเปลี่ยนแปลงมูลค่าหุ้นที่ตราไว้ (Par Value) จากมูลค่าที่ตราไว้เดิม  1 บาท เป็นมูลค่าที่ตราไว้ใหม่ 0.10 บาท